#  SONNERUP VANDVÆRK a.m.b.a.

Etabl.: 1. jan 2015 ∙ CVR-nr.: 35 43 38 21 ∙ Bank: Nordea, Frederikssund ∙ Reg.nr.: 2670 4388849814

![C:\Users\Peer\AppData\Local\Microsoft\Windows\Temporary Internet Files\Content.IE5\T361QO9M\MCj02150990000[1].wmf]()

**Referat af bestyrelsesmøde den 11.5.2021 hos Kåre**

1. **Økonomi**

Regnskab gennemgået af Jytte, vores regnskab ser fornuftigt ud, vi har pt. et indestående i bank på ca. kr. 358.000,-

Vi foreslår generalforsamlingen at vi forsætter ekstra indbetaling på 2 gange 500 kroner årligt til dækning af større vedligeholdelses arbejder.

Vi har været nødsaget til at fremsende rykkere, deriblandt til kirken som har givet udtryk for at de ikke ønsker at betale rykkergebyr.

1. **Generalforsamling dato m.m.**

Generalforsamlingen afholdes tirsdag den 8.6.2021 klokken 19:00 i aktivitetshuset.

Opgaver i forbindelse med generalforsamling

Kåre bestiller aktivitetshus

Niels sørger for øl og vand

Jytte spørger Lars Nørgård om han vil forestå opgaven som dirigent

Dennis spørger Carsten Pedersen om han vil forsætte som suppleant til bestyrelsen

Niels spørger Allan Jørgensen om han vil stille op som revisor

Kåre spørger Michael Knak om han vil stille op som suppleant til bestyrelsen

1. **Digitalisering af vores ledningsnet**

Det er pålagt alle vandværker i Danmark at ledningsnettet skal digitaliseres inden år 2022 og lægges på LER registret (ledningsejerregistret) vi har derfor indhentet tilbud hos ekstern leverandør AURA energi i Galten som lyder på ca. kr. 16.000,- vi har drøftet tilbuddet og synes det lyder fornuftigt Kåre kontakter firmaet og bestiller opgaven.

1. **Udskiftning af målere hos forbrugere**

Vi har indhentet tilbud på udskiftning af vandmålere hos vvs firmaet Badexperten tilbuddet er drøftet og og vi synes det ser fornuftigt ud, Kåre kontakter firmaet og indhenter priser på fjernaflæste målere, afhængig af pris vil vi bestille opgaven.

1. **Ringforbindelse til Møllegårdens vandværk**

Vi har tidligere foretaget en forespørgsel til Møllegårdens vandværk om en ringforbindelse til deres vandværk, i tilfælde af at vores boring skulle blive forurenet.

De har svaret positiv tilbage, og forelagt et tilbud.

Forinden skal vi mødes med Møllegårdens vandværk og drøfte de nærmere betingelser.

Fra os kommer Dennis Dysted, Michael seemann og Niels jensen

1. **Evt.**

Referent

Niels Jensen